ปวดหัวคลื่นไส้ตอนเช้า..แล้วก้อปวดเอวข้างซ้ายเกิดจากอะไรค่ะ
สวัสดีค่ะ อาการปวดหัว คลื่นไส้ อาจเกิดจาก- มีโรคกระเพาะอาหารอักเสบ- การทานอาหารมากไปในช่วงก่อนนอน หรือมีการดื่มแอลกอฮอล์- ตั้งครรภ์- เป็นอาการก่อนการมีประจำเดือนมา- ผลข้างเคียงจากการทานยาบางชนิด- การมีความเครียด วิตกกังวล นอนพักผ่อนไม่เพียงพอส่วนอาการปวดเอว อาจเกิดจาก- การบาดเจ็บของกล้ามเนื้อ เช่น จากการใช้งานมากไป เคลื่อนไหวตัวผิดท่า โดนกระแทก- เป็นอาการปวดเมื่อยกล้ามเนื้อที่เป็นส่วนหนึ่งของอาการก่อนการมีประจำเดือนมาในเบื้องต้น หากมีอาการขาดประจำเดือน แนะนำควรลองตรวจหาการตั้งครรภ์ดูก่อน หากตรวจไม่พบ ให้พยายามจิบน้ำเปล่าบ่อยๆ ทานอาหารให้ตรงเวลาครบ 3 มื้อ ไม่ทานอาหารรสจัด คือไม่ทานเผ็ด ไม่ทานอาหารที่มีรสเปรี้ยวไป ไม่ดื่มชา กาแฟ โกโก้และแอลกอฮอล์ นอนหลับพักผ่อนให้เพียงพอ ไม่นอนดึก เป็นต้น และอาจทานยาแก้ปวด เช่น พาราเซตามอล แต่ไม่แนะนำให้ทานยาแก้ปวดในกลุ่มNSAIDs(non-steroidal anti-inflammatory drugs) เช่น ibuprofen, diclofenac เป็นต้น เพราะอาจยิ่งระคายเคืองกระเพาะและทำให้มีอาการคลื่นไส้มากขึ้น หากอาการไม่ดีขึ้น ก็ควรไปพบแพทย์เพื่อตรวจค่ะ